सलमान खान से लेकर बाबा रामदेव तक को न्योता; लगन रंधावा से लेंगे 7 फेरे
हरियाणा के डिप्टी सीएम दुष्यंत चौटाला के भाई दिग्विजय चौटाला की शादी की तैयारियां जोरों पर है। दिग्विजय चौटाला खुद अपनी शादी के निमंत्रण दे रहे हैं। उनकी शादी में बॉलीवुड हस्तियां से लेकर राजनीतिक हस्तियां शामिल होंगी।
हरियाणा के डिप्टी सीएम दुष्यंत चौटाला के भाई दिग्विजय चौटाला की शादी की तैयारियां जोरों पर है। दिग्विजय चौटाला खुद अपनी शादी के निमंत्रण दे रहे हैं। उनकी शादी में बॉलीवुड हस्तियां से लेकर राजनीतिक हस्तियां शामिल होंगी।
खुद दिग्विजय चौटाला बॉलीवुड स्टार सलमान खान, सिंगर कैलाश खेर, महाराष्ट्र के मुख्यमंत्री एकनाथ शिंदे, पतंजलि अध्यक्ष बाबा रामदेव को शादी का निमंत्रण दिया है। हाल ही में अजय चौटाला ने पंजाब के पूर्व सीएम प्रकाश सिंह बादल को भी बेटे की शादी का निमंत्रण दिया था।
अमृतसर से हैं रंधावा परिवार
पंजाब के अमृतसर की रहने वाली लगन कौर रंधावा से दिग्विजय चौटाला की शादी तय हुई है। लगन कौर रंधावा के दादा अकाली सरकार में डिप्टी स्पीकर रह चुके हैं। जबकि उनके पिता दीपकरण रियल एस्टेट कारोबारी हैं।
सिरसा में समारोह की तैयारियां
सिरसा में समारोह की तैयारियां चल रही हैं। करीब 18 एकड़ जमीन में टैंट लगाया जा रहा है। इसके बाद 15 मार्च को दिल्ली में शादी की रिसेप्शन है। चौटाला परिवार ने सिरसा में शादी समारोह में शामिल होने के लिए प्रदेश की सभी पंचायतों को निमंत्रण दिया है।
ओपी चौटाला से ले चुके आशीर्वाद 
दिग्विजय चौटाला अपने पिता अजय चौटाला के साथ अपने दादा ओपी चौटाला से भी आशीर्वाद ले चुके हैं। खुद दिग्विजय चौटाला ने अपने सोशल मीडिया अकाउंट पर इसकी फोटो शेयर की थी।
कौन हैं दिग्विजय चौटाला?
दिग्विजय चौटाला, अजय सिंह चौटाला और नैना सिंह के बेटे हैं। वहीं ओम प्रकाश चौटाला और स्नेहलता के पोते हैं। दिग्विजय चौटाला के भाई दुष्यंत चौटाला हरियाणा की बीजेपी-जजपा सरकार में उपमुख्यमंत्री हैं। वहीं उनके चाचा अभय सिंह चौटाला हैं। दिग्विजय चौटाला के दादा ओम प्रकाश चौटाला हरियाणा के मुख्यमंत्री भी रह चुके हैं। दिग्विजय चौटाला इस समय जननायक जनता पार्टी के महासचिव हैं। इसके अलावा हैंडबॉल फेडरेशन ऑफ इंडिया के अध्यक्ष भी हैं।